ร้านคราวน์เบเกอรี่ เป็นร้านห้องกระจกติดแอร์เยื้องหลังโรงพยาบาลหาดใหญ่ แม้ชื่อจะบอกว่าเบเกอรี่แต่ไม่ได้มีเพียงแต่เบเกอรี่เท่านั้นนะคะ เพราะร้านนี้ยังมีอาหารคาวและกับข้าวด้วย

เลยขอลองสั่งข้าวอบหม้อดินมาทานคู่กับเครื่องดื่มสักหน่อย ข้าวอบหม้อดินมีเครื่องโรยหน้าจนเต็มออกรสเค็มๆเหมือนพวกผัดน้ำมันหอยค่ะ ข้าวจะดูดรสชาติน้ำมันหอยไว้หอมดีค่ะ รสชาติเข้มข้นดีไม่จืดแต่ถ้าใครชอบข้าวอบแบบแห้งๆ จานนี้จะแฉะไปนิดค่ะ

รวมๆแล้วส่วนตัวชอบนะ รู้สึกว่าอร่อยดีแถมสะดวก ราคาไม่แพงด้วย ตอนนี้มีขนมให้เลือกหลายเมนูด้วยค่ะ ที่เดียวจบครบคาวหวาน